Ծանոթներ եւս նստում են, ես նրանց ճանաչում եմ, քանի որ արդեն տասը տարուց ավել է պարբերաբար հանդիպում եմ հարեւաններիս վերելակում, բայց միեւնույնն է, ժամանակ առ ժամանակ, ավելի ճիշտ` շատ հաճախ հանդիպում են անծանոթ մարդիկ: Նայում ես` գնումներով, տան բանալիները ձեռքներին. հաստատ բնակիչներ են, բայց ամեն անգամ նոր բնակիչնե՞ր: Որտեղի՞ց են հայտնվում նրանք, եւ ո՞ւր են գնում: Դե հա, պարզ է` տուն են գնում, բայց ո՞րերորդ հարկ, միգուցե շենքը եւս մի 10-15 հարկ ունի, ու ես դրա մասին չգիտեմ...